Tristan Priimägi

Tristan Priimägi (sündinud 11. detsembril 1976 Tartus) on eesti filmiajakirjanik ja -kriitik.

Ta on lõpetanud 2001. aastal Tartu Ülikooli bakalaureuseõppe semiootika ja kulturoloogia erialal (kitsamalt filmisemiootikas).

Seejärel töötas ta paaris reklaamifirmas ja juhtis kultuuriprojekte (graafilise disaini veeb "Beta", Plink Plonki muusikafestival jm). 

Ta on kirjutanud paljudes ajalehtedes ja ajakirjades filmist, muusikast ja popkultuurist, teinud filmitõlkeid ja filmipromotsioonitööd, korraldanud filmiüritusi, olnud mitu aastat Pimedate Ööde filmifestivali valikukomitee liige. 

Alates 2010. aastast korraldab ta Helsingi dokumentaalfilmide festivali DocPoint Tallinn üritusi. On olnud Eesti Filmi Sihtasutuse välissuhete juhtTristan Priimägi Eesti Filmi Andmebaasis (vaadatud 10.08.2020)., 2014. aastast töötab ajalehe Sirp filmitoimetajana.Ajalehe Sirp toimetuse koosseis (vaadatud 10.08.2020).Sirbi kirjandustoimetajana alustab tööd Pille-Riin Larm, filmitoimetajana Tristan Priimägi Müürileht, 04.02.2014.

2023. aastal sai ta Euroopa Filmiakadeemia liikmeks.Tristan Priimägi valiti Euroopa filmiakadeemia liikmeks ERR Kultuur, 09.05.2023.

Teosed
 Ülevaateteos "101 Eesti filmi". Tallinn. Varrak 2020.Kaspar Viilup. Tristan Priimäe sulest ilmus raamat "101 Eesti filmi": koroona ajal oli aega vaadata ja kirjutada ERR Kultuur, 17.11.2020.

 Tunnustus 
 2014 – aasta filmiajakirjanik
 2020 – aasta filmiajakirjanik
 2024 – aasta filmiajakirjanikNeitsi Maali preemia võitis Ülo Pikkovi lühifilm "Õmblusmasin" ERR Kultuur, 09.01.2025.

Isiklikku
Tema isa on Linnar Priimägi.

Viited

Välislingid 
 Tristan Priimägi Eesti Filmi Andmebaasis

Kategooria:Eesti filmikriitikud
Kategooria:Tartu Ülikooli sotsiaalteaduskonna vilistlased
Kategooria:Sündinud 1976